FSS บวกต่อ 4% เก็งกำไรข่าวขอไลเซนส์ “ธุรกิจสินทรัพย์ดิจิทัล” ปี 65
FSS บวกต่อ 4% นลท.เข้าเก็งกำไร รับข่าวเตรียมขอใบอนุญาตประกอบ “ธุรกิจสินทรัพย์ดิจิทัล” จากก.ล.ต.ปี 65 โดยเฉพาะบริการซื้อขายและเป็นที่ปรึกษาในการออก ICO Portal

2 ธ.ค. 2564

ผู้สื่อข่าวรายงานว่าวันนี้ (2 ธ.ค. 2564) ราคาหุ้นบริษัทหลักทรัพย์ ฟินันเซีย ไซรัส จำกัด (มหาชน) หรือ FSS ณ เวลา 10:51 น. อยู่ที่ระดับ 5.30 บาท เพิ่มขึ้น 0.20 บาท หรือ 3.92% โดยทำจุดสูงสุดที่ 5.54 บาท และทำจุดต่ำสุดที่ 5.00 บาท ด้วยมูลค่าการซื้อขาย 132.58 ล้านบาท

ทั้งนี้จะเห็นได้ว่าราคาหุ้นปรับตัวขึ้นต่อเนื่องติดต่อกัน 3 วันทำการ โดยพบว่าปรับตัวขึ้นไปแล้วกว่า 29% ส่วนหนึ่งยังคงเป็นกระแสของกรณีแหล่งข่าวจากวงการโบรกเกอร์ เปิดเผยว่า ราคาหุ้น FSS ปรับตัวขึ้นสูง คาดว่าจะเป็นแรงซื้อเก็งกำไรของนักลงทุน หลังจากมีกระแสข่าวว่าผู้บริหารของ ประกาศว่าปี 2565 เตรียมขอใบอนุญาตประกอบธุรกิจสินทรัพย์ดิจิทัล จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) โดยเฉพาะบริการซื้อขายและเป็นที่ปรึกษาในการออก ICO Portal